text: 20-årig mistænkes for voldtægt i Flensborg
  26 januar 2011 kl. 12.54
  En ung mand fra Aabenraa er blevet anholdt i en sag om et sexoverfald i Flensborg - og han står nu til at blive udleveret til Tyskland.
  Den 20-årige sigtes for forsøg på voldtægt begået i Flensborg
  De tyske myndigheder har udstedt en europæisk arrestordre for at få ham udleveret til strafforfølgning.
  Manden blev anholdt i Aabenraa tirsdag aften.
  Det tyske politi mistænker manden for et forsøg på voldtægt i Flensborg den 11. januar, oplyser Syd- og Sønderjyllands Politi.
  En dommer i Sønderborg skal onsdag eftermiddag afgøre, om der er grundlag for at holde manden frihedsberøvet på grund af arrestordren. 
  Som udgangspunkt har Danmark pligt til at efterkomme en europæisk arrestordre, hvis den ellers opfylder betingelserne.
  Det er Justitsministeriet, der beslutter, om udleveringen skal ske.
  